Rikunarita-ORG/Wikinium huggingface dataset:
# মঞ্জরি (ভারতীয় গায়িকা)
সংক্ষিপ্ত ইউআরএল

| মঞ্জরি |
| --- |
| ২০১১ সালে মঞ্জরি |
| প্রাথমিক তথ্য |
| জন্মনাম | মঞ্জরি |
| জন্ম |  (1986-04-17) ১৭ এপ্রিল ১৯৮৬ কণ্ণুর জেলা, কেরল, ভারত |
| ধরন | নেপথ্য সঙ্গীত, হিন্দুস্তানি শাস্ত্রীয় সংগীত, গজল |
| কার্যকাল | ২০০৪–বর্তমান |

**মঞ্জরি** (মালয়ালম: മഞ്ജരി; জন্ম ১৭ এপ্রিল ১৯৮৬) হলেন ভারতীয় নেপথ্য সঙ্গীতশিল্পী, সুরকার ও অভিনেত্রী। তিনি দুই শতাধিক তামিল ও মালয়ালম চলচ্চিত্রে এবং কয়েকটি অ্যালবামের গানে কণ্ঠ দিয়েছেন। মালয়ালম চলচ্চিত্রের গানে কণ্ঠ দিয়ে তিনি দুইবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন। এছাড়া তিনি কন্নড় ও তেলুগু ভাষার চলচ্চিত্রের গানেও কণ্ঠ দিয়ে থাকেন।

## প্রারম্ভিক জীবন

মঞ্জরি ১৯৮৬ সালের ১৭ই এপ্রিল কেরল রাজ্যের কণ্ণুর জেলার তালিপারাম্বে জন্মগ্রহণ করেন এবং মাস্কাটে বেড়ে ওঠেন। তার পিতা বাবু রাজেন্দ্রন এবং মাতা লতা। তার এক ছোট বোন রয়েছে, তার নাম মাধুরী। মঞ্জরি ওমানের ইন্ডিয়ান স্কুল আল ওয়াদি আল কবিরে পড়াশোনা করেন। তার প্রথম মঞ্চে পরিবেশনা ছিল অষ্টম শ্রেণিতে পড়া অবস্থায় কলকাতা-ভিত্তিক রক সঙ্গীতদল শিব-এর সাথে।

পরিবারের কেউ সঙ্গীতের সাথে জড়িত না থাকলেও তার পিতামাতার, বিশেষ করে তার মায়ের সঙ্গীতের প্রতি প্রবল আকর্ষণ ছিল। মাস্কাটে কে জে যেসুদাস তার গান শুনে তার পিতামাতাকে তাকে শাস্ত্রীয় সংগীতের প্রশিক্ষণ প্রদানের উপদেশ দেন।

## কর্মজীবন

মঞ্জরির সঙ্গীত ভূবনে আগমন ঘটে ইলাইয়ারাজার হাত ধরে। ২০০৪ সালে মালয়ালম গীতিকার গিরীশ পুতেনচেরি তাকে ইলাইয়ারাজার নিকট অডিশন দিতে বলেন। মঞ্জরি অডিশনে যান এবং দুই দিনে পাঁচটি গান করেন। এরপর তিনি ইলাইয়ারাজার সুরে সত্যন অন্তিকাডের *অচুবিন্তে আম্মা* চলচ্চিত্রে দুটি গানে কণ্ঠ দেন, তন্মধ্যে একটি কে জে যেসুদাসের সাথে "স্বসাতিন তালম" ও একটি একক গান "তামারাকুরুভিক্কু", যা একটি সেরা বিক্রয় রেকর্ডিং হয়।

মঞ্জরি পণ্ডিত রমেশ জুলের নিকট হিন্দুস্তানি শাস্ত্রীয় সংগীতের তামিল নেন। ২০০৪ সাল থেকে তিনি সূর্যের ব্যানারে ভারতে ও বিশ্বজুড়ে হিন্দুস্তানি শাস্ত্রীয় সঙ্গীতের কনসার্টে গান পরিবেশন করছেন। এছাড়া মঞ্জরি গজল শিল্পী হিসেবেও খ্যাতি অর্জন করেন। তিনি মিডিয়া ওয়ান টিভিতে গজল অনুষ্ঠান *খেয়াল*-এ গজল পরিবেশন করেন।

মঞ্জরি ২০০৪ সালে *মাকাল্কু* চলচ্চিত্রের "মুকিলিন মাকালে" গানে এবং ২০০৮ সালে *বিলাপঙ্গলকাপ্পুরম* চলচ্চিত্রের "মুল্লুলা মুরিক্কিনমেল" গানে কণ্ঠ দিয়ে দুইবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন।

২০১৪ সালে মঞ্জরি ক্রিসেন্ডো মিউজিক থেকে তার প্রথম হিন্দি একক গান "আই আই ইয়া" প্রকাশ করেন। গানটির গীতিকার অলোক ঝা এবং সুর করেন সন্তোষ নায়ের। গানটির ভিডিও ধারণ করা হয় দুবাইয়ের বিভিন্ন স্থানে। পরের বছর তিনি মালয়ালম ভাষায় একক গান "অনুরাগম" প্রকাশ করেন, যা তিনি নিজেই সুর করেন। ভিকে প্রকাশের পরিচালনায় মুন্নারে ধারণকৃত এই গানের মিউজিক ভিডিওতেও তাকে দেখা যায়।

২০১৬ সালে তিনি উর্দু ভাষায় ও গজলে তার অবদানের জন্য ৪৪তম বার্ষিক জশন-ই-সহির উৎসবে সম্মানজনক সহির ও আদিব আন্তর্জাতিক পুরস্কার অর্জন করেন। ২০১৬ সালে এই পুরস্কার গ্রহীতার চারজনের মধ্যে তিনি একমাত্র ভারতীয় ছিলেন এবং তিনি এই পুরস্কারের ভারতীয় বিজয়ীদের মধ্যে কনিষ্ঠতম।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে মঞ্জরি (ইংরেজি)
# গরিলা (২০১৯-এর চলচ্চিত্র)
সংক্ষিপ্ত ইউআরএল

**গরিলা** হল ২০১৯ সালে মুক্তিপ্রাপ্ত ভারতীয় তামিল ভাষার একটি ডাকাতি মারপিটধর্মী চলচ্চিত্র। এটি লিখিছেন এবং পরিচালনা করেছেন ডন স্যান্ডি। চলচ্চিত্রটিতে প্রধান ভূমিকায় অভিনয় করেছেন জিভা, শালিনী পান্ডে এবং কং, এছাড়াও যোগী বাবু, রাধা রবি, সতীশ, রাজেন্দ্রন, বিবেক প্রসন্ন, মাধন এবং রামদোস প্রধান ভূমিকায় অভিনয় করেছেন। চলচ্চিত্রটিতে একটি শিম্পাঞ্জীকেও একটি প্রধান চরিত্রের জন্য নেওয়া হয়। চলচ্চিত্রের গানগুলি লিখেছেন যুগভারতী এবং সাথে স্যাম সিএস সঙ্গীত রচনা করেছেন, চিত্রগ্রহণ পরিচালনা করেছেন আরবি গুরুদেব এবং সম্পাদনা করেছেন অ্যান্থনি এল রুবেন।

## কাহিনী

চলচ্চিত্রটিতে তিনজন বন্ধুকে ঘিরে আবর্তিত হয়, যাদের নিজস্ব সমস্যা রয়েছে। জিভা একজন ক্ষুদ্র অপরাধী, কিন্তু ঝাঁসির প্রেমে পড়েছেন, যাকে বিয়ে করার জন্য চাপ দেওয়া হচ্ছে। সতীশ, যিনি তার পরিবারের একমাত্র উপার্জনকারী, তাকে তার চাকরি বাতিলের অগ্রিম নোটিশ দেওয়া হয়েছে, এবং ভেঙ্কট একজন উচ্চাকাঙ্ক্ষী অভিনেতা যিনি আশা করেন যে তার যদি টাকা থাকে তবে তিনি একজন নায়ক হতে পারবেন। একদিন তাদের সাথে জীবনে সাদিক নামের একজন ব্যক্তির দেখা হয়, যিনি একজন কৃষক যে ব্যাঙ্ক থেকে লোন পেতে ব্যর্থ হবার পর আত্মহত্যা করতে যাচ্ছে। চারজনই মদ্যপ অবস্থায় একটি ব্যাঙ্ক লুট করার একটি পরিকল্পনা তৈরি করে এবং পরিস্থিতি তাদের অনুসরণ করতে বাধ্য করে। তাদের সহযোগী হয় একটি শিম্পাঞ্জি।

## অভিনয়ে

* এনকে কৃষানের ভূমিকায় জীব
* ঝাঁসির ভূমিকায় শালিনী পান্ডে
* কংএর ভূমিকায় শিম্পাঞ্জি
* সহকারী কমিশনার শানমুগামের ভূমিকায় রাধা রবি
* সতীশের ভূমিকায় সতীশ
* পিকপকেট ভূমিকায় যোগী বাবু
* নাপিতের ভূমিকায় রাজেন্দ্রন
* ভেঙ্কটের ভূমিকায় বিবেক প্রসন্ন
* সাদিকের ভূমিকায় মদনকুমার
* মন্ত্রী রামাইয়ার ভূমিকায় সন্তান ভারতী
* ব্যাঙ্ক গ্রাহকের ভূমিকায় স্বামীনাথন
* মুখ্যমন্ত্রীর ভূমিকায় ভেঙ্কট সুভা
* পুলিশ ইন্সপেক্টর ভূমিকায় সিনেমাওয়ালা সতীশ
* রামাইয়ার ছেলের ভূমিকায় বিষ্ণু
* ঝাঁসির বন্ধুর ভূমিকায় আশ্রিতা শ্রীদাস
* ব্যাঙ্কের নিরাপত্তারক্ষীর ভূমিকায় রাহুল ঠাথা
* নাপিতের ছেলের ভূমিকায় কেপিওয়াই শরৎ
* কমিশনারের ভূমিকায় বয়েজ রাজন

## বিপণন ও মুক্তি

চলচ্চিত্রটির অফিসিয়াল ট্রেলার ৩১ মে ২০১৯ সালে সনি মিউজিক সাউথ দ্বারা প্রকাশিত হয়।

## সঙ্গীত

চলচ্চিত্রটির সঙ্গীত রচনা করেছেন স্যাম সিএস এবং গানের কথা লিখেছেন যুগভারতী, লোগান, ঐশ্বর্যা এবং স্যাম সিএস সনি মিউজিক ইন্ডিয়ার সঙ্গীতের স্বত্ব রয়েছে।

## তথ্যসূত্র
# রেকর্ড চার্ট
সংক্ষিপ্ত ইউআরএল

**রেকর্ড চার্ট**, যাকে প্রয়শই **সঙ্গীত চার্ট** বলা হয়, হল নির্দিষ্ট সময়কালে নির্দিষ্ট মানদণ্ড অনুসারে সঙ্গীতের র‌্যাঙ্কিং। বিশ্বব্যাপী চার্টে অনেকগুলি মানদণ্ড ব্যবহৃত হয়, প্রায়শই কয়েকটির সংমিশ্রণ ভাবে। এর মধ্যে , রেডিও এয়ারপ্লের পরিমাণ, সংখ্যা এবং ক্রিয়াকলাপের হিসাব বা পরিমাণ অন্তর্ভুক্ত।

কিছু চার্ট নির্দিষ্ট সঙ্গীত ধারা এবং নির্দিষ্ট ভৌগোলিক অবস্থানের জন্য সুনির্দিষ্ট। বছর ও দশকের জন্য সংক্ষিপ্ত চার্টগুলিতে সেগুলির সাপ্তাহিক চার্টের ফলাফল গণনা করা হয়। পৃথক গানের বাণিজ্যিক সাফল্য পরিমাপ করার জন্য উপাদান চার্ট ক্রমবর্ধমান গুরুত্বপূর্ণ উপায় হয়ে উঠেছে।

বেতার ও টেলিভিশন অনুষ্ঠানগুলির একটি সাধারণ বিন্যাস হল একটি সঙ্গীত চার্ট প্রচার করা।

## চার্ট হিট

*চার্ট হিট* হল একটি রেকর্ডিং, এটির চার্টে অন্তর্ভুক্তি দ্বারা চিহ্নিত যা জনপ্রিয় মুক্তিগুলিকে র‌্যাঙ্ক করতে বিক্রয় বা অন্যান্য মানদণ্ড ব্যবহার করে, যা একই সময়ের ফ্রেমের অন্যান্য গানের তুলনায় জনপ্রিয়তায় উচ্চমানের। চার্টের শীর্ষে অবস্থানকারী এবং সম্পর্কিত পদগুলি (যেমন এক নম্বর, নং ১ হিট, টপ অব দ্য চার্ট, চার্ট হিট এবং এধরনের) সাধারণ কথোপকথনে ও বিপণনে ব্যাপকভাবে ব্যবহৃত হয় এবং আলগাভাবে সংজ্ঞায়িত হয়।
# আলা বৈকুণ্ঠপুরমুলো
সংক্ষিপ্ত ইউআরএল

| আলা বৈকুণ্ঠপুরমুলো |
| --- |
| চলচ্চিত্রের পোস্টার |
| পরিচালক | ত্রিবিক্রম শ্রীনিবাস |
| প্রযোজক | অল্লু অরবিন্দ এস. রাধা কৃষ্ণ |
| রচয়িতা | ত্রিবিক্রম শ্রীনিবাস |
| শ্রেষ্ঠাংশে | * অল্লু অর্জুন
* পূজা হেগড়ে
* তাবু
* জয়রাম
* সুশান্ত
* নিবেথা পিথুরাজ
 |
| সুরকার | এস. থমন |
| চিত্রগ্রাহক | পি. এস. বিনোদ |
| সম্পাদক | নবীন নুলী |
| প্রযোজনা কোম্পানি | গীতা আর্টস হারিকা অ্যান্ড হাসিন ক্রিয়েশনস্ |
| মুক্তি | ১২ জানুয়ারি ২০২০ |
| স্থিতিকাল | ১৬৫ মিনিট |
| দেশ | ভারত |
| ভাষা | তেলুগু |
| নির্মাণব্যয় | ১০০ কোটি |
| আয় | ₹ ২৬২-২৮০ কোটি |

আলা বৈকুণ্ঠপুরমুলো (Telugu: *అల వైకుంఠపురములో*) ২০২০ সালে মুক্তিপ্রাপ্ত তেলুগু ভাষার মারপিটধর্মী চলচ্চিত্র। চলচ্চিত্রটি পরিচালনা করেছেন ত্রিবিক্রম শ্রীনিবাস এবং গীতা আর্টস ও হারিকা অ্যান্ড হাসিন ক্রিয়েশনস্ -এর ব্যানারে যৌথভাবে প্রযোজনা করেছেন অল্লু অরবিন্দ ও এস. রাঁধা কৃষ্ণ। এটি মালয়ালম ও তামিল ভাষায় ডাবিং সংস্করণ সহ ২০২০ সালে মুক্তি পায় এবং ২০২২ সালে ছবিটিকে হিন্দি ভাষায় ডাবিং করা হয়, যা গোল্ডমাইন্স টিভি চ্যানেলে প্রচারিত হয়েছিল। চলচ্চিত্রটি মুখ্য ভূমিকায় অভিনয় করেছেন অল্লু অর্জুন ও পূজা হেগড়ে এবং তাবু, নিবেথা পিথুরাজ, সুশান্ত, নবদ্বীপ, জয়রাম, সত্যরাজ, রাজেন্দ্র প্রসাদ, ভেনেলা কিশোর, ব্রাহ্মজী ও সুনীল সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটির সংগীত ও আবহসংগীত পরিচালনা করেছেন এস.এস. থমন। এটি *এস/ও সত্যমুর্তি* ও *যুলাই* চলচ্চিত্রের পর নির্মাতা ত্রিবিক্রম শ্রীনিবাস ও অল্লু অর্জুনের তৃতীয় যৌথ অবদান ।

## অভিনয়

* অল্লু অর্জুন — বান্টু
* পূজা হেগড়ে — আমুল্যা "আমু"
* জয়রাম — রামাচন্দ্র, বান্টুর আসল বাবা
* তাবু — যশোদা/ইয়াশোদা “ইয়াশু”, বান্টুর আসল মা
* নিবেথা পেথুরাজ — নন্দিনী “নান্দু”
* নবদ্বীপ — শেখর
* সুশান্ত — রাজ মনোহর
* রোহিনী — লক্ষ্মী, বাল্মীকির স্ত্রী
* সুনীল — সীতারামা
* রাজেন্দ্র প্রসাদ — ডি.আই.জি গোবিন্দ প্রজাপতি
* রাহুল রামকৃষ্ণ
* ব্রাহ্মজী — সুদর্শন
* হার্শা বর্ধন — কাশীরাম
* শচীন খেড়েকার — আদিত্য রাধাকৃষ্ণান (এ.আর.কে)
* মুরালি শর্মা — বাল্মীকি
* অজয় — লঙ্কা সত্যম্ নাইডু, আপ্পালা নাইডুর শ্যালক
* বেন্নেলা কিশোর — ডাক্তার শ্রীনিবাস
* ঈশ্বরী রাও — নার্স সুলোচনা (ক্ষণিক চরিত্রাভিনয়)
* বৈষ্ণবী চৈতন্য — বান্টুর বোন

## সংগীত

| আলা বৈকুণ্ঠপুরমুলো |
| --- |
| থমন এস. কর্তৃক সাউন্ডট্র্যাক অ্যালবাম |
| মুক্তির তারিখ | ০৫ জানুয়ারি, ২০২০ |
| শব্দধারণের সময় | ২০১৯ |
| ঘরানা | ফিচার ফিল্ম সাউন্ডট্র্যাক |
| দৈর্ঘ্য | ২৫:১৫ |
| ভাষা | তেলুগু |
| সঙ্গীত প্রকাশনী | আদিত্য মিউজিক |
| প্রযোজক | থমন এস. |
| থমন এস. কালক্রম |
|

|  |  |  |
| --- | --- | --- |
| *প্রতি রোজু পান্ডাগে* (২০১৯) | আলা বৈকুণ্ঠপুরমুলো (২০২০) | *ডিস্কো রাজা* (২০২০) |

 |
|  |
| *আলা বৈকুণ্ঠপুরমুলো* থেকে একক গান |
| 1. "সামাজাভারাগামানা (পুরুষ কণ্ঠ)" মুক্তির তারিখ: ২৭ সেপ্টেম্বর ২০১৯
2. "রামুলো রামুলা" মুক্তির তারিখ: ২৫ অক্টোবর ২০১৯
3. "ওএমজি ড্যাডি" মুক্তির তারিখ: ২১ নভেম্বর ২০১৯
4. "বুট্টা বুম্মা" মুক্তির তারিখ: ২৩ ডিসেম্বর ২০১৯
5. "সামাজাভারাগামানা (মহিলা কণ্ঠ)" মুক্তির তারিখ: ০৩ জানুয়ারি ২০২০
6. "আলা বৈকুণ্ঠপুরমুলো" মুক্তির তারিখ: ০৬ জানুয়ারি ২০২০
7. "সিতারালা সিরাপাদু" মুক্তির তারিখ: ১৭ জানুয়ারি ২০২০
 |
|  |

চলচ্চিত্রটির সংগীত পরিচালনা করেন থমন এস. ৷ "অরবিন্দা সমেত বীর রাঘব" চলচ্চিত্রের পর পরিচালক ত্রিবিক্রমের সাথে এটি তার দ্বিতীয় কাজ ৷

## তথ্যসূত্র
# ডুয়েট (চলচ্চিত্র)

| ডুয়েট |
| --- |
| ডিভিডি প্রচ্ছদ |
| পরিচালক | কৈলাস বলচন্দ |
| প্রযোজক | রজম বলচন্দ পুষ্প কন্দস্বামী |
| রচয়িতা | কৈলাস বলচন্দ |
| শ্রেষ্ঠাংশে | প্রভু মীনাক্ষী শেষাদ্রি প্রকাশ রাজ রমেশ অরবিন্দ |
| সুরকার | এ আর রহমান কাদরী গোপালনাথ |
| চিত্রগ্রাহক | আর রঘুনাথ রেড্ডী |
| সম্পাদক | আমিরজান **(২য় ইউনিট)** গণেশ-কুমার **(আনক্রেডিটেড)** |
| প্রযোজনা কোম্পানি | কবিতালয় প্রোডাকশন্স |
| পরিবেশক | কবিতালয় প্রোডাকশন্স |
| মুক্তি | ২০ মে ১৯৯৪ |
| স্থিতিকাল | ১৫৬ মিনিট |
| দেশ | ভারত |
| ভাষা | তামিল  |

ডুয়েট (তামিল: டூயட், অনুবাদ 'দ্বৈত') হচ্ছে ১৯৯৪ সালের একটি তামিল চলচ্চিত্র। তামিল চলচ্চিত্র শিল্পের অন্যতম খ্যাতিমান পরিচালক কৈলাস বলচন্দ এর রচনা ও পরিচালনায় এই চলচ্চিত্রে মুখ্য ভূমিকায় ছিলেন প্রভু, মীনাক্ষী শেষাদ্রী, রমেশ অরবিন্দ এবং প্রকাশ রাজ। এ আর রহমান চলচ্চিত্রটির সঙ্গীত পরিচালনার দায়িত্ব ছিলেন। চলচ্চিত্রটি হিন্দি ভাষায় 'তু হি মেরা দিল' নামে অনুবাদ করে মুক্তি দেয়া হয়েছিলো। এই চলচ্চিত্রটি ১৯৯০ সালের একটি ফরাশি চলচ্চিত্রের পুনঃনির্মাণ ছিলো।

## অভিনয়ে

* প্রভু - গুণা
* মীনাক্ষী শেষাদ্রী - অঞ্জলি
* রমেশ অরবিন্দ - শিব
* প্রকাশ রাজ - সিরপি
* শরৎ বাবু - পরম গুরু
* নছর - স্ব- ভূমিকা (একেবারেই ছোটো চরিত্র, অল্প সময়ের জন্য আবির্ভাব)

## সঙ্গীত

| গানের তালিকা |
| --- |
| নং. | শিরোনাম | কণ্ঠশিল্পী(গণ) | দৈর্ঘ্য |
| ১. | "অঞ্জলি অঞ্জলি" | এস. পি. বালসুব্রহ্মণ্যম, কে. এস. চিত্রা | ৬ঃ১৬ |
| ২. | "ভেন্নিলাভিন তেরিল" | কে. জে. যেসুদাস | ৪ঃ০৮ |
| ৩. | "মেট্টুপোড়ু মেট্টুপোড়ু" | এস. পি. বালসুব্রহ্মণ্যম, পি. সুশীলা | ৫ঃ৫৮ |
| ৪. | "এন কাদালে (পুরুষ সংস্করণ)" | এস. পি. বালসুব্রহ্মণ্যম |   |
| ৫. | "কুড়িচ্চা কুত্তালাম" | এস. পি. বালসুব্রহ্মণ্যম, টি. কে. কালা | ৪ঃ৪৮ |
| ৬. | "কাদিরিক্কা কাদিরিক্কা" | সুজাতা মোহন, প্রসন্ন | ৫ঃ২৭ |
| ৭. | "এন কাদালে (নারী সংস্করণ)" | কে. এস. চিত্রা | ০ঃ৫৬ |
| ৮. | "নান পাড়ুম" | এস. পি. বালসুব্রহ্মণ্যম | ৩ঃ৫৩ |
| ৯. | "কবিতাইক্কু পোরুল (কবিতা)" | প্রভু (অভিনেতা), শ্রীজা | ১ঃ২০ |
| ১০. | "সাত্তাতিনাল ভানদা (কবিতা)" | প্রভু (অভিনেতা) | ০ঃ৫৪ |
| ১১. | "লাভ ইজ টর্চার (কবিতা)" | নোয়েল জেমস | ০ঃ৪৭ |
| ১২. | "স্যাক্স লুলাবাই (স্যাক্সোফোন সঙ্গীত)" | বাদ্যযন্ত্র | ১ঃ৪৩ |
| ১৩. | "শিরোনাম মূল সঙ্গীত" | বাদ্যযন্ত্র | ৩ঃ১৩ |
| ১৪. | "নান পারদাদিলে (স্যাক্সোফোন সঙ্গীত)" | বাদ্যযন্ত্র | ০ঃ৫৫ |
| ১৫. | "তবলা সংক্ষিপ্তি" | বাদ্যযন্ত্র | ০ঃ২৩ |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *ডুয়েট*  (ইংরেজি)
# এনডিটিভি
সংক্ষিপ্ত ইউআরএল

এনডিটিভি
নিউ দিল্লি টেলিভিশন লিমিটেড|  |
| ধরন | পাবলিক |
| শেয়ারবাজার প্রতীক | বিএসই: 532529, এনএসই: এনডিটিভি |
| শিল্প | গণমাধ্যম  |
| প্রতিষ্ঠাকাল | ১৯৮৮ |
| প্রতিষ্ঠাতা | রাধিকা রায় প্রন্নয় রায় |
| সদরদপ্তর | নয়া দিল্লি, ভারত |
| বাণিজ্য অঞ্চল | ভারত |
| প্রধান ব্যক্তি | সুপর্না সিং (প্রেসিডেন্ট) |
| কর্মীসংখ্যা | ৪৬৪ (২০২১) |
| ওয়েবসাইট | www.ndtv.com |

**এনডিটিভি** ১৯৮৮ সালে সাংবাদিক রাধিকা রায় কর্তৃক প্রতিষ্ঠিত ভারতীয় টেলিভিশন মিডিয়া কোম্পানি। এনডিটিভি'র ২৫তম প্রতিষ্ঠা বার্ষিকীতে রাধিকা রায়ের স্বামী প্রন্নয় রায় বলেন, "এনডিটিভি প্রতিষ্ঠার কয়েক সপ্তাহ পর আমি যোগদান করেছিলাম"। এনডিটিভি, নিউ দিল্লি টেলিভিশন লিমিটেডের সংক্ষিপ্ত রূপ। এনডিটিভি'র প্রথম টেলিভিশন অনুষ্ঠান "দ্য ওয়ার্ল্ড দিস উইক" শুরু হয় ১৯৮৮ সালের নভেম্বর মাসে। ২০২২ সালে আদানি গ্রুপ এর অধিগ্রহনের পরে প্রণয় রায়, রাধিকা রায় এবং রবীশ কুমার এনডিটিভি থেকে তাদের পদ থেকে পদত্যাগ করেন।

## চ্যানেল পরিচালনা

এনডিটিভি গ্রুপের পরিচালিত চ্যানেলসমূহ

* এনডিটিভি ২৪×৭ – ২৪ ঘণ্টা ইংরেজি ভাষার খবর সম্প্রচারকারী চ্যানেল
* এনডিটিভি ইন্ডিয়া – ২৪ ঘণ্টা হিন্দি ভাষার খবর সম্প্রচারকারী চ্যানেল
* এনডিটিভি প্রুপিট বা এনডিটিভি প্রাইম– পুরুষের লাইফস্টাইল বিষয়ক চ্যানেল
* এনডিটিভি গুড টাইমস – লাইফস্টাইল বিষয়ক চ্যানেল
* এনডিটিভি এইচওপি - ২০১৮ সালের অক্টোবরে এনডিটিভি ও এয়ারটেল এনডিটিভি এইচওপি এর যাত্রা ঘোষণা করে। এটি মূলত স্মার্টফোন থেকে সরাসরি দেখতে পাওয়া চ্যানেল

## উল্লেখযোগ্য ব্যক্তিত্ব

* বিক্রম এ চন্দ্র, কনসালটিং এডিটর
* সোনিয়া সিং, সম্পাদকীয় পরিচালক
* শ্রীনবিশান জেইন, সম্পাদক - এনডিটিভি ২৪x৭
* সুপর্ণা সিং, প্রেসিডেন্ট

## তথ্যসূত্র

## বহিঃসংযোগ

* দাপ্তরিক ওয়েবসাইট
# মধুসূদন ঢাকি

| মধুসূদন ঢাকি |
| --- |
|  |
| জন্ম | (১৯২৭-০৭-৩১)৩১ জুলাই ১৯২৭ পোরবন্দর, ব্রিটিশ ভারত |
| মৃত্যু | ২৯ জুলাই ২০১৬(2016-07-29) (বয়স ৮৮) আহমেদাবাদ, গুজরাত, ভারত |
| পেশা | স্থাপত্য ও শিল্প ইতিহাসবিদ |
| পুরস্কার |  পদ্মভূষণ (২০১০) |

 **মধুসূদন ঢাকি** (পুরো নাম মধুসূদন অমিলাল ঢাকি) (৩১ জুলাই ১৯২৭ - ২৯ জুলাই ২০১৬) ছিলেন একজন ভারতের স্থাপত্য ও শিল্প ইতিহাসবিদ। তিনি ভারতীয় মন্দির স্থাপত্য, জৈন সাহিত্য এবং শিল্পের উপর বহু ইতিহাস রচনা করেছেন।

## জন্ম ও প্রারম্ভিক জীবন

মধুসূদন ঢাকি ১৯২৭ খ্রিস্টাব্দের ৩১ জুলাই ব্রিটিশ ভারতের বোম্বে প্রেসিডেন্সির অধুনা গুজরাটের পোরবন্দরে নিকটবর্তী ধানক গ্রামে জন্মগ্রহণ করেন। তার পদবী 'ঢাক' এসেছে গ্রামের নাম ধানক থেকে। মধুসূদনের প্রাথমিক ও মাধ্যমিকস্তরের বিদ্যালয়ের পাঠ পোরবন্দরে সম্পন্ন হয়। এরপর তিনি পুনের ফার্গুসন কলেজ থেকে ভূতত্ত্ব ও রসায়নে স্নাতক হয়ে স্বল্প সময় সেন্ট্রাল ব্যাঙ্কে কাজ করেন। এরপর তিন বৎসর উদ্যানপালনের ক্ষেত্রে কাজ করেন। ১৯৫১ খ্রিস্টাব্দে পোরবন্দরে প্রত্নতত্ত্ব নিয়ে গবেষণার জন্য একটি কেন্দ্র স্থাপন করেন এবং সেইসঙ্গে ভারতীয় শাস্ত্রীয় সঙ্গীত শিক্ষা ও গবেষণায় মনোযোগ দেন। গীতাবেনকে বিবাহ করেন। ১৯৭৬ খ্রিস্টাব্দ হতে ১৯৯৬ খ্রিস্টাব্দ পর্যন্ত তিনি গুরুগাঁও-এ 'আমেরিকান ইনস্টিটিউট অফ ইন্ডিয়ান স্টাডিজ'-এ শিল্পকলা ও প্রত্নতত্ত্ব বিষয়ে কেন্দ্রের গবেষণা পরিচালক এবং পরবর্তীতে সেখানেই ২০০৫ খ্রিস্টাব্দ পর্যন্ত সময়ে ডিরেক্টর ইমেরিটাস পদে ছিলে। স্বাধীন ভারতে সোমনাথ মন্দির পুনর্নির্দেশ নির্মাণেও তার অবদান ছিল।

মধুসূদন ঢাকি স্বল্প রোগভোগের পর ২০১৬ খ্রিস্টাব্দের ২৯ জুলাই স্বল্প রোগভোগের পর আহমেদাবাদের নারানপুরায় নিজ বাসভবনে প্রয়াত হন।

## রচনাসমূহ

মধুসূদন ঢাকি শিল্পকলা ও স্থাপত্য, বিশেষকরে মন্দির স্থাপত্যের উপর পঁচিশটি গ্রন্থ ও ৩২৫ টি গবেষণাসমৃদ্ধ প্রবন্ধ ও চার শতাধিক নিবন্ধ রচনা করেছেন। জৈন সাহিত্যের উপর তার বেশ কিছু রচনাসহ ভারতীয় মন্দির স্থাপত্যের উপর চোদ্দ খণ্ডের রচনাবলী ছিল তার উল্লেখযোগ্য অবদান।

তার রচিত উল্লেখযোগ্য গ্রন্থগুলি হল-

* *দ্য এমব্রয়ডারি অ্যান্ড বিড ওয়ার্ক অফ কচ্ছ অ্যান্ড সৌরাষ্ট্র* (১৯৬৬) ;
* *দ্য রিডল অফ দ্য টেম্পল অফ সোমনাথ* (১৯৭৪);
* *দ্য ইন্ডিয়ান টেম্পল ফর্মস ইন কর্ণাটা ইন্সক্রিপশনস্ অ্যান্ড আর্কিটেচার (১৯৮৭);*
* *এনসাইক্লোপিডিয়া অফ ইন্ডিয়ান টেম্পল আর্কিটেচার* (মাইকেল মিস্টারে সঙ্গে যৌথভাবে);
* *দ্য ইন্ডিয়ান টেম্পল ট্রেসেরিজ* (২০০৫);
* *কমপ্লেক্সিটিজ সারাউন্ডিং দ্য বিমলাভাসাহী টেম্পল অ্যাট মাউন্ট আবু* (১৯৮০);
* *অরহত পর্ব এবং ধারণেন্দ্র নেক্সাস, নির্গ্রন্থ ঐতিহাসিক লেখ-সমুচয়, প্রফেসর নির্মলকুমার বোস অ্যান্ড হিস কনট্রিবিউশন টু ইন্ডিয়ান টেম্পল আর্কিটেচার: দ্য প্রতিষ্ঠা-লক্ষনসমুচায়া অ্যান্ড দ্য আর্কিটেচার অফ কলিঙ্গ* (১৯৯৮),
* *দ্য টেম্পলস্ অফ কুম্ভরিয়া* (২০০১);
* *সপ্তক* (১৯৯৭);
* *শনি মেখলা অ্যান্ড তাম্রশাসন* (২০১১);

শেষ দুটি গ্রন্থ কল্পকাহিনী।

## পুরস্কার

মধুসূদন ঢাক মুম্বাইয়ের এশিয়াটিক সোসাইটির ক্যাম্পবেল মেমোরিয়াল গোল্ড মেডেল লাভ করেন। তিনি ২০২০ খ্রিস্টাব্দে *রঞ্জিতরাম সুবর্ণ চন্দ্রক* ও ভারত সরকারের তৃতীয় সর্বোচ্চ বেসামরিক পুরস্কার পদ্মভূষণে লাভ করেন। তিনি ১৯৭৪ খ্রিস্টাব্দে 'কুমার চন্দ্রক' এবং উমা স্নেহরাশ্মি পুরস্কারও পেয়েছিলেন । তিনি গুজরাট ইতিহাস পরিষদ কর্তৃক আজীবন কৃতিত্ব পুরস্কারে ভূষিত হন।

## আরো দেখুন

* গুজরাটি ভাষার লেখকদের তালিকা

## তথ্যসূত্র
# অভিজিৎ সেন (অর্থনীতিবিদ)

| অভিজিৎ সেন |
| --- |
|  |
| জন্ম | (১৯৫০-১১-১৮)১৮ নভেম্বর ১৯৫০ জামশেদপুর, বিহার (বর্তমান ঝাড়খণ্ড), ভারত |
| মৃত্যু | ২৯ আগস্ট ২০২২(2022-08-29) (বয়স ৭১) নতুন দিল্লি, ভারত |
| পেশা | * অধ্যাপক
* অর্থনীতিবিদ
 |
| দাম্পত্য সঙ্গী | জয়তী সেন (ঘোষ) |
| সন্তান | জাহ্নবী সেন (কন্যা) |
| পিতা-মাতা | সমর সেন (পিতা) অনিতা সেন (মাতা) |
| পুরস্কার | পদ্মভূষণ (২০১০) |
|  |
| উচ্চশিক্ষায়তনিক পটভূমি |
| মাতৃ-শিক্ষায়তন | * সেন্ট স্টিফেনস কলেজ, দিল্লি
* কেমব্রিজ বিশ্ববিদ্যালয়
 |
| অভিসন্দর্ভ | *অর্থনৈতিক উন্নয়নের জন্য কৃষির সীমাবদ্ধতা: ভারতের ক্ষেত্রে* |
| ডক্টরাল উপদেষ্টা | সুজি পেইন |
|  |

ড.**অভিজিৎ সেন** (২৬ নভেম্বর ১৯৫০ - ২৯ আগস্ট ২০২২) ছিলেন একজন ভারতীয় অর্থনীতিবিদ ও গ্রামীণ অর্থনীতির বিশেষজ্ঞ। তিনি পূর্বতন ভারতের পরিকল্পনা কমিশনের (২০১৪ খ্রিস্টাব্দে অবলুপ্ত) সদস্য ছিলেন।

## জীবনের প্রথমার্ধ

সেন ১৯৫০ সালের ১৮ নভেম্বর বর্তমান ভারতের ঝাড়খণ্ড রাজ্যের জামশেদপুরে একটি বাঙালি বৈদ্য পরিবারে জন্মগ্রহণ করেন। তার পিতা সমর সেন ছিলেন বিশ্বব্যাংকের অর্থনীতিবিদ এবং মাতা অনিতা সেন। অভিজিতের অনুজ প্রণব সেনও অর্থনীতিবিদ। তাদের পরিবার নতুন দিল্লিতে স্থানান্তরিত হলে অভিজিৎ সর্দার প্যাটেল বিদ্যালয়ে ভর্তি হন। পরে সেন্ট স্টিফেন কলেজ থেকে পদার্থবিদ্যায় সাম্মানিকসহ স্নাতক হন। পদার্থবিদ্যা নিয়ে পডাশোনা করলেও তিনি সুজি পেইনের অধীনে ভারতের অর্থনৈতিক উন্নয়নে কৃষির সীমাবদ্ধতা নিয়ে গবেষণা করে ১৯৮১ খ্রিস্টাব্দে কেমব্রিজ বিশ্ববিদ্যালয় হতে অর্থনীতিতে পিএইচডি ডিগ্রি লাভ করেন। গবেষণা পত্রটির শিরোনাম ছিল - “The agrarian constraint to economic development: the case of India” তিনি ট্রিনিটি হলের সদস্য ছিলেন।

## কর্মজীবন

অভিজিৎ সেনের কর্মজীবন শুরু হয় অধ্যাপনা দিয়েই। তবে দীর্ঘ চার দশকের কর্মজীবনে তিনি অক্সফোর্ড, কেমব্রিজ, সাসেক্স, জওহরলাল নেহেরু বিশ্ববিদ্যালয়ের অর্থনীতিতে অধ্যাপনা ছাড়াও বিভিন্ন সময়ে ভারত সরকারের কমিশন অব এগ্রিকালচারাল কস্ট অ্যান্ড প্রাইসেসের (সিএসিপি) শীর্ষপদ (১৯৯৭-২০০০), কৃষি অর্থনীতি এবং গ্রামীণ উন্নয়নের দশম পরিকল্পনা উপগোষ্ঠী সহ বেশ কয়েকটি অফিসিয়াল কমিশনের নানা গুরুত্বপূর্ণ পদে ছিলেন।

তিনি পশ্চিমবঙ্গ ও ত্রিপুরার রাজ্য পরিকল্পনা বোর্ড, কৃষি অর্থনীতি ও গ্রামীণ উন্নয়নের বিষয়ে প্রধানমন্ত্রীর টাস্কফোর্স এবং গ্রামীণ ঋণ সংক্রান্ত বিশেষজ্ঞ কমিটির সদস্য ছিলেন।

প্রধানমন্ত্রী মনমোহন সিংহের আমলে ২০০৪ খ্রিস্টাব্দ হতে ২০১৪ খ্রিস্টাব্দ পর্যন্ত তিনি ভারতের পরিকল্পনা কমিশনের (২০১৪ খ্রিস্টাব্দের ১৩ আগস্ট অবলুপ্ত হয়) সদস্য ছিলেন। তিনি দেশে সকলের জন্য গণবন্টন ব্যবস্থার এবং কৃষকের ন্যূনতম সহায়ক মূল্যের কট্টর সমর্থক ছিলেন। সরকারের বিভিন্ন মহল থেকে ভর্তুকির "বিপুল" খরচ সম্পর্কে আশঙ্কার কথা উত্থাপিত হলে তার বক্তব্য ছিল-রাজকোষের উপর ভর্তুকির বোঝা বিষয়টি বহুলাংশে অতিরঞ্জিত। সরকারের সার্বিক গণবন্টন ব্যবস্থা চালানো ও কৃষকদের সহায়ক মূল্য নিশ্চিত করার মত সামর্থ্য ভারত সরকারের আছে।

অধ্যাপক সেন ২০১০ খ্রিস্টাব্দে জনসেবায় ভারতের তৃতীয় সর্বোচ্চ বেসামরিক পুরস্কার পদ্মভূষণ লাভ করেন। তিনি পশ্চিমবঙ্গের বিধানচন্দ্র কৃষি বিশ্ববিদ্যালয় থেকে সাম্মানিক ডক্টরেট ডিগ্রি লাভ করেন।

## ব্যক্তিগত জীবন

অধ্যাপক অভিজিৎ সেন অর্থনীতিবিদ জয়তী ঘোষকে বিবাহ করেন করেছিলেন। তাদের একমাত্র কন্যা জাহ্নবী সেন "দ্য ওয়্যার"-এর সাংবাদিক।

## জীবনাবসান

অধ্যাপক অভিজিৎ সেন ২০২২ খ্রিস্টাব্দের ২৯ আগস্ট সোমবার রাতে দিল্লির বাড়িতে হৃদরোগে আক্রান্ত হন, কিন্তু হাসপাতালে পৌঁছানোর আগেই মৃত্যুবরণ করেন। তার বয়স হয়েছিল ৭১ বৎসর।

## তথ্যসূত্র
# গিনেস পাকরু

| গিনেস পাকরু |
| --- |
| জন্ম | অজয় কুমার  (1976-08-31) ৩১ আগস্ট ১৯৭৬ কোল্লাম, কেরল, ভারত |
| পেশা | * অভিনেতা
* চলচ্চিত্র পরিচালক
 |
| কর্মজীবন | ১৯৮৬–বর্তমান |
| উল্লেখযোগ্য কর্ম | *অথভুথা দ্বীপু* |
| উচ্চতা | ৭৬ সেন্টিমিটার (২ ফুট ৬ ইঞ্চি) |
| দাম্পত্য সঙ্গী | গায়ত্রী মোহন (বি. ২০০৬) |
| সন্তান | ২ |
| পুরস্কার | * কেরল স্টেট ফিল্ম অ্যাওয়ার্ড - স্পেশাল মেনশন (২০০৫)
* তামিলনাড়ু স্টেট ফিল্ম অ্যাওয়ার্ড স্পেশাল প্রাইজ (২০০৬)
* গিনেস বিশ্ব রেকর্ড (২০০৮)
 |

**অজয় কুমার** (জন্ম: ৩১ আগস্ট ১৯৭৬), জনপ্রিয়ভাবে **গিনেস পাকরু** নামে পরিচিত, একজন ভারতীয় অভিনেতা। তিনি একটি পূর্ণ দৈর্ঘ্যের চলচ্চিত্রে একটি চরিত্রে অভিনয় করার জন্য সবচেয়ে খাটো অভিনেতা (২ ফুট ৬ ইঞ্চি (৭৬ সেমি)) হওয়ার জন্য গিনেস বিশ্ব রেকর্ডে এন্ট্রি করেছেন। বিনয়ন পরিচালিত মালয়ালম চলচ্চিত্র *অথভুথা দ্বীপু*তে তিনি প্রধান ভূমিকায় অভিনয় করেছিলেন। মুভিটি পরে তামিল ও তেলুগু সংস্করণে ডাব করা হয়।

## প্রারম্ভিক জীবন

তিনি কুন্দারার মুলাভানাতে ৩১ আগস্ট ১৯৭৬ সালে অজয় কুমার নামে রাধাকৃষ্ণ পিল্লাই এবং অম্বুজাক্ষিয়াম্মার জ্যেষ্ঠ পুত্র হিসেবে জন্মগ্রহণ করেছিলেন। তার বাবা ছিলেন একজন অটো চালক এবং মা ছিলেন একজন এলআইসি এজেন্ট যিনি চুক্তিতে একটি টেলিফোন সার্ভিস এজেন্সিতেও কাজ করতেন। তার জন্মের পরপরই তার পরিবার কোট্টায়ামে চলে আসে। যেহেতু তার মা প্রায়ই স্থানান্তরিত হতেন, তারা এক জায়গা থেকে অন্য জায়গায় চলে যান এবং অবশেষে পান্ডবম, আইমানাম, কেরালায় বসতি স্থাপন করেন। কবিতা ও সঙ্গীতা নামে তার দুই ছোট বোন রয়েছে।

তিনি সিএমএস এলপি স্কুল, চালুকুন্নুতে চতুর্থ শ্রেণি পর্যন্ত এবং সিএমএস হাই স্কুল, ওলাসাতে এসএসএলসি পর্যন্ত পড়াশোনা করেছেন। তারপর তিনি কোট্টায়ামের বেসেলিয়াস কলেজে যোগ দেন এবং সেখান থেকে তার প্রাক ডিগ্রি এবং স্নাতক সম্পন্ন করেন। তিনি অর্থনীতিতে বিএ স্নাতক এবং কম্পিউটার বিজ্ঞানে ডিপ্লোমা করেছেন।

তিনি একজন অনুকরণ শিল্পী হিসেবে তার কর্মজীবন শুরু করেন এবং পরে চলচ্চিত্রে চলে আসেন। তিনি মঙ্গলম মিমিক্স, নাদির্শার কোচিন ইউনিভার্সাল এবং কোট্টায়াম নাজিরের কোচিন ডিসকভারির মতো মিমিক্রি ট্রুপে মিমিক্রি শিল্পী হিসেবে কাজ করেছেন। ১৮ বছর বয়সে তিনি ১০০০টি অনুকরণের পর্যায় সম্পন্ন করেছিলেন।

তিনি ১৯৮৪ সালে শিশুদের চলচ্চিত্র *আম্বিলি আম্মাভান (দ্য মুন)* এর মাধ্যমে আত্মপ্রকাশ করেন। তিনি এখন টিভি ধারাবাহিকেও অভিনয় করেন।

## ব্যক্তিগত জীবন

পাকরু ৯ মার্চ ২০০৬ সালে গায়ত্রী মোহনকে বিয়ে করেন। তাদের দুটি কন্যা সন্তান রয়েছে।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে গিনেস পাকরু (ইংরেজি)